১৯৬০ চনতে প্ৰতিষ্ঠা হোৱা অসমৰ অন্যতম পুৰণি কৃষিপাম সমবায় সমিতি বীৰাংগনা মূলাগাভৰু কৃষিপাম সমবায় সমিতিৰ উদ্যোগত আয়োজন কৰা কঠিয়া সিঁচা কাৰ্যসূচীত প্ৰখৰ ৰ'দত বোকাময় পথাৰত কঠিয়া সিঁচে কৃষিমন্ত্ৰী অতুল বৰা, যোগান মন্ত্ৰী যোগেন মহন আৰু সাংসদ তপন কুমাৰ গগৈয়ে।
কঠিয়া সিঁচাৰ পূৰ্বে ডিমৌপথাৰৰ নামঘৰত সেৱা জনায় আৰ্শীবাদ লয় মন্ত্ৰীদ্বয়ে।
১০ বিঘা মাটিত কঠিয়া সিঁচি প্ৰায় ১৫০ বিঘা মাটিত অত্যাধুনিক কৃষি পদ্ধতিৰে সমবায় ভিত্তিত পাঁচখন গাঁৱৰ মানুহে বিগত ৬০ বছৰ ধৰি খেতি কৰি আহিছে।
গালে এফাকি বিহু গীতো।
কৃষি কৰ্মৰ যোগেদিহে গ্ৰাম্য অৰ্থনীতি সবল হব বুলি মন্তব্য কৰে কৃষি মন্ত্ৰী অতুল বৰাই। তেওঁ লগতে কয়, কৃষকৰ সমস্যা সমুহৰ দূৰ কৰাৰ বাবে চৰকাৰে পদক্ষেপ গ্ৰহণ কৰিব।
তেওঁ কয়, কৃষকে উৎপাদিত কৰা সামগ্ৰী সমুহৰ উচিত মূল্য লাভ কৰা আৰু কৃষকক যথোচিত সন্মান প্ৰদান কৰিলেহে ৰাইজ কৃষি কৰ্মৰ প্ৰতি আগ্ৰহী হব।
বীৰাংগনা মূলাগাভৰু কৃষিপাম সমবায় সমিতিৰ দীৰ্ঘদিনে কৰি অহা সমজুৱা এই কৃষি কাৰ্যক কৃষিমন্ত্ৰী অতুল বৰাই প্ৰশংসা কৰাৰ লগতে ভৱিষ্যত দিনত আন কৃষি সমবায় সমিতিৰ বাবে এই বীৰাংগনা মূলাগাভৰু কৃষিপাম সমবায় সমিতি আদৰ্শ হৈ ৰ'ব।
কিয় পদত্যাগ কৰিলে সংসদ টিভিৰ এংকৰ প্ৰিয়ংকা চতুৰ্বেদীয়ে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
